钦定古今图书集成/明伦汇编/官常典/第609卷 > 北齐
## 钦定古今图书集成/明伦汇编/官常典/第609卷 > 北齐

《北齐郡》置太守，为上、中、下三等，每等有上、中、下之差，
有丞、功曹、主簿之属。

按：《隋书百官志》：“上上郡太守属官有丞，中正，光迎功
曹，光迎主簿，功曹、主簿，五官，省事，录事，及西曹、户曹、
金曹、租曹、兵曹、集曹等掾佐，太学博士，助教，太学生，
市长、仓督等员。合属官佐史二百一十二人。上中郡
减上上郡五人，上下郡减上中郡五人，中上郡减上
下郡四十五人，中中郡减中上郡五人，中下郡减中
中郡五人。下上郡减中下郡四十人。下中郡减下上
郡二人；下下郡减下中郡二人。”